Document ID: 31997D0266

Odločba Komisije
z dne 18. decembra 1996
o obliki informacij za predlagana območja Nature 2000
(97/266/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/43/EGS z dne 21. maja 1996 o ohranjanju naravnih habitatov ter prosto živečih živalskih in rastlinskih vrst [1], kot je bila spremenjena z Aktom o pristopu Avstrije, Finske in Švedske, in zlasti drugega pododstavka člena 4(1) Direktive,
ker drugi pododstavek člena 4(1) Direktive 92/43/EGS določa, da morajo države članice poslati Komisiji seznam predlaganih območij Nature 2000 iz prvega pododstavka tega člena, skupaj z informacijami o vsakem območju, v obliki, ki jo je pripravila Komisija skladno s postopkom, določenim v členu 21;
ker morajo biti za vsako predlagano območje Nature 2000, v tej obliki predvideni karta območja, ime, lokacija, obseg ter podatki, zbrani na podlagi meril, uporabljenih pri izbiri območja;
ker so ukrepi, predvideni v tej odločbi, skladni z mnenjem odbora, ustanovljenega na podlagi člena 20 Direktive 92/43/EGS,
SPREJELA NASLEDNJO ODLOČBO:
Člen 1
Sprejme se oblika za prenos informacij skladno z drugim pododstavkom člena 4(1) Direktive 92/43/EGS, ki je v Prilogi k tej odločbi.
Člen 2
Ta odločba je naslovljena na države članice.
V Bruslju, 18. decembra 1996

Labels: 12
20